<classify> Benjamin Masese-Mwanza TAASISIya Kuzuia na Kupambana na Rushwa Takukuru Mkoa wa Mwanza imewapokonya waliokuwawatumishi wa Shirika la Tanesa majengo manne yaliyojengwa na Serikali yaUholanzi na kuanza mchakato wa kuyakabidhi Serikali ya Tanzania. Majengohayo yaliyopo kiwanja namba 32, kitalu W eneo la Kapripoint jijini Mwanza, yalikuwayakitumiwa na shirika hilo lililokuwa linajishughulisha na mapambano dhidi yavirusi vya Ukimwi nchini. Akizungumzana waandishi wa habari jana, Kamanda wa Takukuru Mkoa wa Mwanza, EmmanuelStenga, alisema majengo hayo yana thamani ya Sh milioni 420. Alisemamradi huo ulikuwa ukitekelezwa kwa ushirikiano wa Serikali ya Tanzania naUholanzi na kwamba baada ya mkataba kuisha mwaka 2012, Serikali ya Uholanziilitoa maelekezo ya mgawanyo wa mali zilizokuwa zikitumika katika mradihuo yakiwamo magari na nyumba. Serikaliya Uholanzi ilielekeza magari yachukuliwe na wafanyakazi, lakini majengo manneyalipaswa kukabidhiwa Serikali ya Tanzania. Baadaya wenye mradi kuondoka, baadhi ya wafanyakazi wa Tanesa walifanyamchakato wa kinyemela na kujimilikisha na kuanza kupangisha watu na fedha zotezilikwenda mifukoni mwao. Baadaya taarifa hizi kutufikia, tulianza kuzifanyia kazi na tumejiridhishanyumba hizo zilikuwa zikimilikiwa kinyemela na mapato yake yalikuwayakiwanufaisha watu wachache, alisema Stenga. Kamandahuyo alisema hatua za kisheria zitachukuliwa dhidi ya wote waliohusika, huku wakiendeleana mchakato wa kuzikabidhi nyumba hizo serikalini. Mpakasasa tunafuatilia taratibu za kubadilisha umiliki kutoka kwa waliokuwa watumishiwa Tanesa na kuwa mali ya Serikali ya Tanzania, pia hatua za kisheriazinaendelea kuchukuliwa na pengine fedha zote walizojipatia watazirudisha, alisemaStenga. Katikahatua nyingine, Stenga alisema Takukuru imefanikiwa kuokoa Sh milioni 30.67 nakudhibiti upotevu wa Sh milioni 74.8 kati ya Oktoba na Desemba mwaka jana. AlisemaSh milioni 30.67 zilizookolewa katika miradi mbalimbali ya maendeleo zimehifadhiwakatika akaunti maalumu ya Serikali iliyopo Benki Kuu BoT. Stengaalisema Sh milioni 74.8 zilizodhibitiwa katika sekta ya kilimo zimerejeshwa kwa wakulima wa pamba waliodhulumiwa malipo yao katika vyama vyaushirika vya msingi Amcos Wilaya za Magu na Sengerema. Aliwatakawanachama wa vikundi na vyama vyote kuchukua hatua dhidi ya viongozi wao paleinapobainika kukiuka maadili ya utendaji. Alisemapia ndani ya miezi mitatu wameweza kuchunguza miradi 16 ya maendeleo katikawilaya zote za Mkoa wa Mwanza yenye thamani ya Sh bilioni 21.2 ikiwamo yaujenzi, elimu, afya, maji na mingine na kwamba iliyo na mapungufu wameelekeza irekebishweharaka.  <topic>: KITAIFA 